Document ID: /roh_data/filtered/fineweb-2-filterrobots_roh.jsonl.gz/57318

Blers Svizzers e Svizras avessan gugent in'atgna chasa – pussibel è quai dentant mo per ils paucs. Tenor ina retschertga da Financescout-24 giavischassan 90% dals Svizzers tranter 18 e 79 onns in’atgna chasa. En egl dat ch'era la generaziun pli giuvna, sco per exempel quella tranter 20 e 29 onns giavischa in'atgna chasa u in'atgna abitaziun.
La realitad è dentant in'autra. Ina maioritad da la populaziun Svizra stat en locaziun. Ils tschains per l’atgna chasa, la limita da l’agen chapital sco er ils pretschs d’immobiglias sajan per blers betg purtabels.
Giavischà midadas en la situaziun d'abitar
Er sche blers na pon betg finanziar in'atgna abitaziun u chasa vulan Svizras e Svizzers midar lur situaziun da domicil. Dapi il cumenzament da la pandemia tschertga blera glieud ina nova abitaziun. Dapi il matg 2019 sajan las dumondas sa dublegiadas, scriva la gruppa Scout24.